钦定古今图书集成/明伦汇编/氏族典/第120卷 > 陈德诚
## 钦定古今图书集成/明伦汇编/氏族典/第120卷 > 陈德诚

按《十国春秋》，南唐陈德诚少好学，才兼文武，有能诗
名。周师南侵，元宗遣潘承祐诣泉、建召募骁勇。承祐
奏言陈诲子德诚有才略可用。因命德诚引卒数千
赴寿春。时诸将战多不利，惟德诚出入坚敌，未尝少
挫锋锐。班师日，特旌其军曰“百胜”以荣之。拜和州刺
史，有政绩。后与叔父谦继领建州节旄，世称其有父
风云。